Държавен вестник, бр. 102, 2018 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  102
(12) С договора по ал. 11 се предоставя 
държавно финансиране по смисъла на Закона 
за държавната помощ, като датата на неговото 
влизане в сила се посочва изрично в договора 
и се приема за датата, на която помощта е 
предоставена.
Г л а в а  д е в е т а
РАЗГЛЕЖДАНЕ И ОЦЕНКА НА ПРОЕКТИ 
ОТ НАЦОНАЛНИТЕ ХУДОЖЕСТВЕНИ 
КОМИСИИ
Чл. 48. (1) Проектите, представени със заяв-
ленията по чл. 42, ал. 1, т. 1 – 3, се насочват 
от изпълнителния директор на Агенцията 
към националните художествени комисии за 
разглеждане. 
(2) Заседанието на комисията се свиква от 
изпълнителния директор и е редовно, когато 
присъстват всички членове на комисията.
(3) На заседанията на комисиите се прави 
аудиозапис на обсъжданията.
Чл. 49. (1) Всеки член на комисията:
1. получава екземпляр от всеки постъпил 
проект;
2. попълва и подписва съответната оце-
нъчна карта по приложение № 8 и подписва 
съответната обобщена оценъчна карта по 
приложение № 9, както и протокола по чл. 47, 
ал. 3, като дава оценка за проекта с резолюция 
„подкрепям“ – при получени над 70 процента 
от максималния брой точки, или резолюция 
„не подкрепям“ – при получени под 70 про-
цента от максималния брой точки; мотивите, 
посочени в картата, съдържат не по-малко от 
300 знака за всеки критерий;
3. участва в заседанията, като по време на 
заседанието при всяко свое изказване назова-
ва името си, името на проекта, за който ще 
се изказва, и устно мотивира позицията си 
с думите: „подкрепям“ или „не подкрепям“. 
(2) Попълнените и подписани оценъчни 
карти се предават на секретаря на комисията, 
който извършва проверка за наличието на 
технически грешки и несъответствия.
(3) В случай че оценъчната карта не е 
попълнена в съответствие с изискванията 
по ал. 1, т. 2 или има несъответствие между 
дадената оценка за проекта по ал. 1, т. 2 и 
позицията по ал. 1, т. 3, което е установено 
до приключване на разглеждането на проекта, 
председателят на комисията указва писмено 
на съответния член да отстрани констатира-
ните несъответствия със забележка и подпис. 
Чл. 50. Секретарят на националните 
художествени комисии съставя протокол, 
който съдържа списък на проектите, полу-
чили над 70 процента от общия брой точки, 
в низходящ ред. Протоколът с резултатите 
се подписва от секретаря и от председателя 
на комисията.
Чл. 51. (1) Протоколът по чл. 50 и обобще-
ните оценъчни карти по приложение № 9 се 
публикуват на интернет страницата на Аген-
цията в срок 3 работни дни след провеждане 
на заседанието.
(2) Продуцентът, сценаристът и режи-
сьорът на кандидатстващ проект имат право 
да се запознаят с оценките на своя проект 
и да получат аудиофайл от обсъждането на 
съответната комисията, както и копие от 
оценъчните карти на проекта.
Г л а в а  д е с е т а
РАЗГЛЕЖДАНЕ И ОЦЕНКА НА ПРОЕКТИ 
ОТ НАЦИОНАЛНАТА КОМИСИЯ ЗА РАЗ-
ПРОСТРАНЕНИЕ НА ФИЛМИ
Чл. 52. (1) Проектите, подадени със заяв-
ленията по чл. 42, ал. 1, т. 4, се насочват от 
изпълнителния директор на Агенцията към 
Националната комисия за разпространение 
на филми. 
(2) Заседанието на комисията се свиква 
от изпълнителния директор на Агенцията и 
е редовно, когато присъстват всички членове.
(3) На заседанията на комисията се прави 
аудиозапис на обсъжданията.
Чл. 53. (1) Всеки член на комисията: 
1. получава екземпляр от всеки постъпил 
проект, както и електронен носител или дос-
тъп до линк за гледане на филма;
2. след като е гледал филма, попълва и 
подписва оценъчни карти по приложение 
№ 10 и подписва обобщена оценъчна карта 
по приложение № 11, както и протокола по 
чл. 47, ал. 3, като дава оценка за проекта с 
резолюция „подкрепям“ – при получени над 
70 процента от максималния брой точки, или 
резолюция „не подкрепям“ – при получени 
под 70 процента от максималния брой точки, 
съгласно картата за оценка; мотивите съдържат 
не по-малко от 300 знака за всеки критерий;
3. участва в заседанията, като по време на 
заседанието при всяко свое изказване назова-
ва името си, името на проекта, за който ще 
се изказва, и устно мотивира позицията си 
с думите: „подкрепям“ или „не подкрепям“. 
(2) Попълнените и подписани оценъчни 
карти се предават на секретаря на комисията, 
който извършва проверка за наличието на 
технически грешки и несъответствия. 
(3) В случай че оценъчната карта не е попъл-
нена в съответствие с изискванията по ал. 2, 
т. 2 или има несъответствие между оценката 
за проекта по ал. 2, т. 2 и позицията по ал. 2, 
т. 3, което е установено до приключване на 
разглеждането на проекта, председателят на 
комисията указва писмено на съответния член 
на комисията да отстрани констатираното 
несъответствие със забележка и подпис.